BASES PARA AXUDAS PLAN CULTURAL 2018 CONCELLO DE MOS
ADMINISTRACIÓN LOCAL — Municipal — Mos (Subvencións e axudas, 12/04/2018)

Aprobadas as “Bases Axudas Plan Cultural 2018 Concello de Mos” en sesión ordinaria da Xunta de Goberno Local de 22 de marzo de 2018, pola presente expóñense ao público co fin de que polos interesados se poida presentar a solicitude de subvención: O Concello de Mos, pola presente convocatoria quere dar apoio ás entidades culturais e veciñais municipais que teñen grupos musicais, de baile, de teatro, corais, folclóricos, etc. Trátase por tanto dun plan que suma todas as expresións artísticas co obxectivo de preservar a nosa entidade para así contribuír e apoiar os programas culturais e musicais para que ao mesmo tempo acaden os obxectivos que lles son propios e tamén para estimular a participación dos cidadáns e cidadás nas diferentes liñas de acción que definan ás entidades. O Concello de Mos quere desta forma contribuír a promover a difusión e a posta en valor de todas as manifestacións da cultura popular galega, así coma todas as accións destinadas á recuperación do seu patrimonio: tradicións, historia, folclore, etnografía, etc. Consonte co anterior, e conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, Xeral de Subvencións e Real Decreto 887/2006 polo que se aproba o seu regulamento, na Lei 9/2007 de Subvencións de Galicia e no Regulamento de servizos das corporacións locais, e con cargo ao orzamento do Concello de Mos para o ano 2018, convócase, para o período que vai comprendido entre o 2 de xaneiro e o 31 de decembro de 2018, a subvención que a continuación se detalla: Cultura Plan Cultural 331.489.0000 25.000,00 € Poderán optar aos programas contidos na presente convocatoria as entidades que cumpran os seguintes requisitos: Cada asociación ou centro cultural poderá inscribir diferentes grupos: baile, canto, música, teatro e outros. Non se considerarán diferentes grupos en función da idade dos compoñentes.1.- Participar nas actividades organizadas polo Concello debendo participar cun mínimo do 75% dos seus membros o cal se lles comunicará como mínimo con 15 días de antelación da actuación.2.- As restantes actuacións realizaranse logo da petición da asociación cultural interesada ao/á concelleiro/a delegado/a de Cultura, e deberá ser aceptada por este/a para o seu cómputo.3.- As Comisións de Festas e asociacións culturais só poderán participar do Plan Cultural, solicitando un máximo de dúas actuacións para cada festa.4.- As asociacións non poderán solicitar os seus propios grupos e só poderán facer dúas actuacións como máximo dentro da súa parroquia.5.- As actuacións limitaranse a un tempo máximo de corenta e cinco minutos por cada grupo.6.- As asociacións solicitantes teñen que poñer a disposición do grupo o material necesario para levar a cabo a súa actuación: micros, palco, son, luz, avituallamento ou calquera outro que o grupo necesite e solicite con antelación.7.- As asociacións solicitantes poderán ser asociacións ou comisións de festas sen ánimo de lucro. Como organizadoras dos actos débense poñer en contacto coas agrupacións acollidas a este Plan Cultural para concretar a data da actuación, coñecer as condicións e facilitarlles o concerto ou escenificación da obra. Os grupos disporán dun escenario ou marco adecuado para que poidan efectuar a súa actuación sen ningún impedimento.8.- As actuacións non se poderán demorar máis de 30 minutos da hora que figura na solicitude de actuación (Anexo III); en caso de un retraso maior o grupo terá a potestade de decidir se realiza a actuación.9.- Aquelas asociacións que teñan máis dun grupo, sumaránselle as actuacións entre os seus grupos 10.- Os grupos que fagan o acompañamento aos grupos de baile non se computarán como grupos específicos e consideraranse como integrantes do propio grupo de baile. O INCUMPRIMENTO de calquera punto das obrigas que figuran nestas bases imposibilitará a participación no Plan Cultural deste Concello. Documentación xeral que a entidade solicitante deberá presentar no prazo de 20 días naturais contados a partir do día seguinte á publicación destas bases no BOP.1.-As asociacións solicitantes deben presentar a solicitude de participación achegando debidamente cubertos o Anexo I e II que aparecen nestas bases.2.- Anexo II e no seu defecto, fotocopia compulsada dos seguintes documentos: CIF, estatutos, certificado dos datos bancarios, NIF do representante.3.- Anexo II e no seu defecto as certificacións da Axencia Estatal da Administración Tributaria e da Tesourería da Seguridade Social, nas que se acredite que a entidade está ao corrente nas súas obrigas tributarias e coa Seguridade Social.4.- Anexo II ou no seu defecto compromiso da entidade de facer constar a colaboración do Concello de Mos en toda a información que realice do desenvolvemento das actividades ou inversións. Será para aquelas asociacións que tendo grupos solicitasen formar parte deste convenio e realicen as actuacións que a Concellaría de Cultura lles autorice previa solicitude. O crédito existente na partida orzamentaria ascende a 25.000,00 € sinalada neste convenio. En ningún caso o importe da concesión da subvención poderá exceder dos 25.000€. 1º) As asociacións que teñen tres grupos ou menos, terán 4 actuacións como máximo.2º) As asociacións que teñen catro grupos ou máis terán 4 actuacións, máis unha por cada grupo que exceda de 3. O número de actuacións estarán limitadas a un importe mínimo de 200,00€ por cada actuación, quedando supeditadas aos 25.000,00€ da partida orzamentaria e independentemente do grupo que sexa ou do número de integrantes que o compoñan. A publicidade das presentes bases e a resolución das axudas realizarase no taboleiro de anuncios do Concello de Mos e anunciaranse no Boletín Oficial da Provincia (BOP) a convocatoria, así como o prazo de presentación de solicitude. As asociacións solicitantes deben presentar a solicitude de participación nos programa a subvencionar no prazo de 20 días naturais a partir do día seguinte á publicación deste plan no BOP, achegando debidamente cubertos os modelos que aparecen no Anexo I e II destas bases. O prazo de xustificación das subvencións finalizará o día 31 de xaneiro de 2019, se ben antes de finalizar o prazo, poderá ampliarse por solicitude do interesado, ou por proposta razoada da unidade xestora debendo presentarse antes desa data a solicitude de prórroga. A falta de presentación da documentación no prazo establecido nestas bases suporá o arquivo da solicitude, o cal será notificado ao/á interesado/a. As axudas que se concedan a través desta convocatoria publicaranse no Boletín Oficial da Provincia se o importe da subvención, individualmente considerada, supera os 3.000 euros; ou no taboleiro de anuncios do Concello nos restantes casos. O Concello de Mos ten un prazo de 2 meses para a resolución definitiva, a contar dende a finalización do prazo de xustificación. As asociacións interesadas na actuación dalgún grupo pertencente a unha asociación que participe no Plan Cultural, deberá de solicitalo por escrito, que terán que presentar no Rexistro municipal, como mínimo un mes antes da actuación prevista. O Concello concederá a actuación do grupo solicitado, sempre que o grupo requirido estea dispoñible ou teña actuacións pendentes. As solicitudes de actuacións serán concedidas por rigorosa orde de entrada no Rexistro municipal; salvo causa ou forza maior que se xustificará motivada. Na publicidade das actuacións deberá constar expresamente a colaboración da Concellaría de Cultura do Concello de Mos. Co obxecto de comprobar este extremo, as asociacións deberán presentar no Rexistro do Concello a xustificación documental que acredite este requisito (fotos, carteis…etc). As solicitudes de actuacións poderanse presentar ata o día 31 de decembro de 2018 a través do modelo Anexo III e posterior presentación do anexo IV sen o cal non se poderá contabilizar a actuación. Segundo sinala a Ordenanza Xeral de Subvencións, no seu artigo 11, será competencia da Xunta Local de Goberno a aprobación das bases e a resolución do procedemento se a contía da convocatoria excede de 12.020,24 euros. As asociacións poderán solicitar o anticipo da axuda referida ao número de grupos inscritos cando se xustifique a insuficiencia de medios para financiar as actividades descritas. Poderán solicitar o 40% nos primeiros tres meses dende a publicación destas bases. Procederase ao reintegro das cantidades percibidas e aos correspondentes intereses de mora dende o momento do aboamento das axudas e compensacións económicas, entre outros, nos supostos seguintes: Incumprimento da finalidade do convenio. Falsidade dos datos achegados. Outras causas enumeradas no artigo 37 da Lei 38/03, de 18 de novembro, xeral de subvencións e na Ordenanza xeral de subvencións do Concello de Mos. Tanto as solicitudes de participación no Plan Cultural como as solicitudes de actuacións, entenderanse desestimadas se non se notificase a resolución expresa no prazo de tres meses, a contar dende a súa presentación no Rexistro municipal. Estas bases entrarán en vigor no día seguinte ao da súa publicación. Terán unha duración dende o día 2 de xaneiro ata o día 31 de decembro de 2018, e quedará condicionado pola existencia de crédito na partida orzamentaria sinalada neste convenio. En todo aquilo non regulado expresamente nestas bases, rexerase polas disposicións xerais recollidas na Ordenanza xeral de subvencións e o resto de normativa reguladora das subvencións. Razón Social_________________________________________________________________________ C. I. F._________________ Enderezo:___________________________________________________________________________________________________ Datos Representante: Nome ______________________________ Apelidos ________________________________________________________ D. N. I. ___________________________ Teléfono 1º_________________________ Teléfono 2º______________________ Enderezo electrónico_____________________________________________________________________________________ Solicito a inclusión da entidade que represento no Plan Cultural 2018. NOME DO GRUP O Nº DE MEMBROS ________________________________________________________________________________ ______________________________ ______________________________________________________________________________________________________________ _______________________________________________ _______________________________________________________________ ___________________________________________________________ ___________________________________________________ _______________________________________________________________________ _______________________________________ ______________________________________________________________________________________________________________ Mos, _____________ de _______________________ de 2018 Sinatu ra Razón social_________________________________________________________________________C. I. F._________________ Datos do/a Representante: Nome________________________ Apelidos__________________________________________________________________ D. N. I. _____________________________ Teléfono_______________________________________________ Declaro que ata o día de ho xe non se solicitou nin se percibiu ningunha axuda de ningunha outra administración pública ou doutros entes públicos ou privados, nacionais ou internacionais, comprometéndonos a comunicalas no caso de solicitalas ou obtelas. Declaro que esta entidade que presido non esta incursa en causas de prohibición para a percepción de axudas ou subvencións públicas, coñezo e acepto as bases da convocatoria e asumo o compromiso de dar cumprimento ás condicións da subvención. Comprométome a facer constar a colaboración do Concello de Mos en toda a información que realice do desenvolvemento das actividades. E para que así conste perante a Concellaría de Cultura do Concello de Mos, aos efectos desta subvención subscribo a presente. Mos, ______ de _____ ________ _____________ de 2018 Sinatura: O/A PRESID ENTE/A:_________________________________________ Razón social___________________________________________________________________ DATA__________________ Nome __________________________ Apelidos __________________________________________________________________ D. N. I. __________________________________________________________Teléfono_____________________________________ Enderezo electrónico ______________________________________________________________________________________ Solicito a actuación do grupo _____________________________________________________________________________ Teléfono ____________________________ Persoa de contacto__________________________________________________ para actuar en ____________________________________, data ________________________________ e hora __________ con motivo da celebración de _____________________________________________________________________________ Comprometéndome a entregar o xustificante da actuación dentro dos cinco días seguintes á realización da actuación. Sinatura: O/A representante da entidade solicitante. Nome, apelidos e data da solicitude Selo da asociación A Concelleira delegada de Cultura, Dª. Sara Cebreiro Alonso, autoriza a actuación nas seguintes condicións: Sinatura: Concelleira Delegada Cultura Razón social_________________________________________________________________________________________________ Nome ___________________________ Apelidos _______________________________________________________________ D. N. I. _______________________________________Teléfono________________________________________________________ Que o grupo de: __________________________________________________________________________________________ da entidade___________________________________________________________________________________________________ actuou en __________________________________________________________________________________________________, na data _____________________________________________, no seguinte horario_________________________________ con motivo da celebración de ____________________________________________________________________________ Mos, a 19 de xaneiro de 2018. A concelleira delegada de Cultura Sara María Cebreiro Alonso